Eh oan é tremen tuchant e-tal ur vur hag ur sell a daolen dar raden Asplenium trichomanes; e oan é soñjal er prantad skornet a oa bet e penn-kentañ ar blez hag a lak razh ar plant da gousket; aet ma soñj neuze àr an amprevaned. Ne welen ket hani; neoazh  lies, a pa vehe e-kreiz ar goañv kalet, un enderviad heol a vez trawalch evit ma tisocho un torad chwibed, un nebeut kelion bras... Ar re-se a varv an noz goude ?  Hiniv nem eus ket gwelet anezhe rak ne oa ket un amzer evite peurchañs; met me zo en em dapet da soñjal: A pa vehe kont èl-se a-hed ar blez ? Kavout a rahen me mank dan holl boudoù bihan-se, dar fiñvadennoù-se a bep tu. Hag e gwirionez, ur bochad bihannoch a amprevaned zo hiniv-an-deiz e-keñver e-raok, dre amañ, pas ? Evel rezon e  vez diaes ar re-se da gontiñ, da vuzuliiñ resis ha dibaot int pe pas. Met get an niver a bestisidoù neus ket kalz a zouetañs: memes spesadoù boutin a za da vout diaesoch da dapout. Ar balafenned a veze gwelet liesoch e-raok. Hiniv-an-deiz, pa valeit àr ar maezoù e welit lies ar memes spesadoù balafenned, ret eo lâret...    Neuze, ar goañv didrouz a chellan añdur, rak ma ouian neo ket pell an amprevaned, é kousket emaint e kiz preñved, pe uioù, pe evit un nebeudig anezhe, en o stumm arru; mes pa  vehe ar goañv a-hed ar blez ? Tommder an hañv, met hep an trouzigoù hag ar chorolennigoù-se (hep komz ag o rol en ekosistemoù...) ?  Diaes da añdur ur seurt !